FCSB se impune cu 1-0 în derby-ul cu Dinamo și se califică în finala Cupei României.
Adrian Petre a dat unicul gol al meciului. FCSB a trecut de Dinamo cu scorul general de 4-0. Finala Cupei se joacă pe 22 iulie, la Ploieşti.
FCSB a câştigat fără emoţii şi returul cu Dinamo din semifinalele Cupei României. Adrian Petre a dat unicul gol al meciului încă din secunda 75, din pasa lui Darius Olaru. Dinamoviştii n-au arătat prea multe şi au ajuns foarte rar la poarta debutantului Udrea. S-a terminat 1-0, iar FCSB s-a calificat în finala Cupei României, cu scorul general de 4-0. Roş-albaştrii se vor lupta pentru primul trofeu din 2015 încoace cel mai probabil cu Sepsi. Echipa din Sfântu Gheorghe a câştigat cu 5-1 turul semifinalei cu Poli Iaşi. Finala Cupei României se va juca pe 22 iulie, pe stadionul "Ilie Oană" din Ploieşti.